Anatome Hydrae fuscae. 301 



longam cuspidatamque calcaream sagittam (o), quae per apertu- 

 ram (h) tentaculi superficiem tangit, ac protrudi retrahique potest, 

 conspicimus. Quum enim patelliformis vesica se evertit, corpusculum 

 ovatum (hastifer, n) elevatur et sagitta (o) extruditur, quum vero 

 se invertit, sagitta retrahitur. 



Quodsi Hydra animal quoddam tentaculo comprehenderit, sagit- 

 tae illico extruduntur, ut tentaculi superficies rudior facta captum ani- 

 mal facilius retineat. Sed huic soli scopo organa destinata non esse vi- 

 dentur; quae venenum continere verisimile est, quum animalia capta, 

 etsi tentaculis solis teneantur, tamen mox moriantur. 



Ad basin tentaculorum binorum labium (Tab.XV. Fig. 11. Tab. 

 XVI. Fig. 14. t) subrotundum, quodinflecti ac protmdi possit, posi- 

 tum est, texturae tentaculo similis, et eundem in modum ciliis et ha- 

 stis in superficie externa instructum. Haec labia os voluntarie clau- 

 dunt et dilatant, et ratione animalis habita magna vi musculari prae- 

 dita esse videntur. Intus ab iis superficies superior et inferior tractus 

 intestinalis formatur, versus latera autem massa corporis ex iis oritur, 

 et in ea transit. Labia sola ciliis et hastis, quae corpori cetero desunt, 

 muniuntur. 



Ut supra iam notatum est, multi naturae studiosi hydram tam- 

 quam simplex intestinum contemplantur. Quod si organon huius ani- 

 malculi digestrix, simulque totum organismum respicimus, analogia 

 quaedam cum tubo cibario animalium superioris ordinis fugere nos 

 non potest. 



Corpus hydrae externe membrana, quae duobus stratis compo- 

 nitur, vestitur, quorum superius stratum (Tab.XVI. Fig. 14. v) magnas 

 ostendit cellulas. In interiori strato (w ), minoribus instructo cellulis, 

 germina (Tab.XIV. Fig.2.H) inveni, quae alio in loco contemplaturi 

 sumus. Quod utrumque stratum cutem efficit, quae in ore anoque 



